রজত কান্তি দেবনাথ : গত ৩০ জানুয়ারি ২০১৮ খ্রি. মহিলা সমিতি উদয়ন উচ্চ বিদ্যালয়ের বার্ষিক ক্রীড়া প্রতিযোগিতা ও পুরস্কার বিতরণী অনুষ্ঠিত হয়েছে বিদ্যালয় প্রাঙ্গনে। দিনব্যাপী আড়ম্বর অনুষ্ঠানটি দুটি পর্বে অনুষ্ঠিত হয়েছে। উদ্বোধনী পর্বে প্রধান অতিথি হিসেবে উপস্থিত ছিলেন ময়মনসিংহ বিভাগীয় কমিশনার জি.এম.সালেহ উদ্দীন. বিশেষ অতিথি হিসেবে উপস্থিত ছিলেন ময়মনসিংহ জেলা পরিষদের প্যানেল চেয়ারম্যান-১ আলহাজ্ব মমতাজ উদ্দিন মন্তা, পুরস্কার বিতরণী পর্বে প্রধান অতিথি হিসেবে উপস্থিত ছিলেন ময়মনসিংহ জেলা মহিলা আওয়ামী লীগ এর সভাপতি বেগম নূরুন্নাহার শেফালি, বিশেষ অতিথি হিসেবে উপস্থিত ছিলেন ময়মনসিংহ জেলা মহিলা ক্রীড়া সংস্থার সভাপতি শায়লা পারভীন, ময়মনসিংহ লেডিস ক্লাব এর সাধারণ সম্পাদক নূরুন্নাহার লিপি, বিদ্যালয় পরিচালনা পর্ষদ এর সদস্য শাহজাহান আলী, খোরশেদ আলম, সাইফুল ইসলাম, মো: আফাজ উদ্দিন, হোসনেআরা বেগম প্রমুখ। মহিলা সমিতি উচ্চ বিদ্যালয়ের প্রধান শিক্ষক শামছুন্নাহার বেগম এর সার্বিক তত্ত্বাবধানে অনুষ্ঠানে সভাপতিত্ব করেন বিদ্যালয় পরিচালনা পর্ষদ এর সভাপতি বীর মুক্তিযোদ্ধা আলহাজ্ব জিয়া উদ্দিন আহমদ। বিদ্যালয়ের ক্রীড়া শিক্ষক সাইফুল ইসলাম এর পরিচালনায় ক্রীড়া অনুষ্ঠানের সার্বিক সহযোগিতায় ছিলেন সহকারী প্রধান শিক্ষক মোহাম্মদ আলী, সহ: শিক্ষক কায়সার হামিদ, মোহাম্মদ আব্দুল জলিল, নন্দন কুমার দেব, আনোয়ারা সুলতানা, ইসমত আরা রুশদী, মো: রফিকুল ইসলাম, সুলতান মাহমুদ, তাসনিমা শাহিন, তাহমিনা ইসলাম, ইসমাইল হোসেন সিরাজী ও হাবিবা সুলতানা প্রমুখ। দৌড় প্রতিযোগিতা, বিস্কুট দৌড়, দীর্ঘ লাফ, গুপ্তধন উদ্ধার, গোলের রাজা, ব্যাঙ দৌড়, দড়িলাফ, মার্বেল দৌড়, বস্তা দৌড়, অভিভাবকদেও বাজনার তালে বল বদল। সবশেষে অনুষ্ঠিত হয় আকর্ষণীয় ইভেন্ট যেমন খুশি তেমন সাজো এবং পুরস্কার বিতরণী।